
25-TA-256: Rīkojuma projekts (Vispārīgais)
Par valsts meža zemes "Dorēnieši", Inešu pagastā, Cēsu novadā, atsavināšanu

	Priekšlikums (TM - 11.02.2025.)
Nolūkā pamatot Meža likuma 44.panta ceturtās daļas 3.punkta “a” apakšpunkta nosacījumu izvērtējumu, lūdzam rīkojuma projektam pievienot anotācijā minēto Inešu pagasta zemes komisijas 11.10.1996. datuma lēmumu (Protokols Nr.11), ar ko tika noteikta funkcionāli nepieciešamā platība ēku un būvju uzturēšanai.
(Lūgums pievienot saskaņā ar 2021.gada 7.septembra Ministru kabineta noteikumu Nr.606 “Ministru kabineta kārtības rullis” 44.punktu.)

Papildus lūdzam anotācijā norādīt, kuri Meža likuma 44.panta ceturtās daļas 3.punkta “a” apakšpunkta nosacījumi tiek izpildīti saskaņā ar anotācijā minētajiem faktiem.
Piedāvātā redakcija
-
	Ņemts vērā
Sadaļai "Papildu dokumenti" pievienota Inešu pagasta zemes komisijas 11.10.1996. lēmuma (Protokols Nr.11) kopija.

Anotācija papildināta ar šādu informāciju: "Ņemot vērā iepriekšminēto, kā arī to, ka Nekustamā īpašuma sadalīšana saskaņā ar spēkā esošo Vecpiebalgas novada teritorijas plānojumu nav iespējama, jo zemes vienības kopplatība (1.6 ha) jau šobrīd ir mazāka par plānojumā noteikto jaunveidojamās zemes vienības minimālo platību (2 ha) un līdz ar to valsts meža zemes nodalīšana līdz 0,5 hektāriem nav pieļaujama atbilstoši teritorijas attīstības plānošanas dokumentiem, ir konstatējami Meža likuma 44.panta ceturtās daļas 3.punkta “a” apakšpunktā paredzētie nosacījumi, lai saņemtu Ministru kabineta atļauju būvju uzturēšanai nepieciešamās valsts meža zemes atsavināšanai 1,6 ha platībā."
	1.3. Pašreizējā situācija, problēmas un risinājumi

	Priekšlikums (TM - 11.02.2025.)
Lūdzam anotācijas apraksta daļā, kur norādīti nekustamā īpašuma apgrūtinājumi saskaņā ar zemesgrāmatas un NĪVKIS datiem, atsevišķi norādīt nekustamajam īpašumam nodibināto ceļa servitūtu, kas minēts zemesgrāmatā.
Piedāvātā redakcija
-
	Ņemts vērā
Anotācijas sadaļa "Risinājuma apraksts" papildināta ar informāciju, ka  zemesgrāmatas nodalījumā Nr.133 atzīmes veidā ierakstīts apgrūtinājums - ceļa servitūts - 0,20 km.

